**La Certosa** je otok od 0,242 km², na sjeveroistoku Venecijanske lagune udaljen svega 250 metara od Venecije i oko 500 metara od Lida. Od susjednog otoka Vignole dijeli ga uski kanal od svega dvadeset metara. Otok je pregrađen zidom koji ga dijeli na južni i sjeverni dio. Do 1997. godine otokom se koristila kao vojnim poligonom puk talijanskih marinaca *Lagunari Serenissima*.

Karakteristike
--------------

La Certosa je rijetki otok u blizini visourbanizirane Venecije koji je ostao zelen, zbog toga je danas izuzetno značajan za ekološku ravnotežu u laguni. Otok je obrastao bjelogoričnim šumarcima, bijele topole, crne topole i jasena, ostatak otoka pokriven je travom i niskim grmljem (bagremom, kupinom i sličnim biljem).

Historija
---------

La Certosa (tal. samostan) je od davnina sjedište samostana, prvo je bio augustinski samostan od 1199 godine, potom su Kartuzijanci iz Firence, 1424 godine izgradili samostan sa crkvom. Na početku stoljeća, Napoleonovim ukazom otok i samostan oduzeti su fratrima i predati su vojci na korištenje.

Jedini objekt iz 16. stoljeća od kojeg su ostali samo tragovi je ruševni dvorac koji se nalazi na južnoj strani otoka, prema otoku Sant’Elena. Nakon što je 1958 godine prestala raditi tvornica pirotehničkih sredstava, te nakon što su 1968 godine i posljednje vojne jedinice napustile otok , svi objekti na otoku počeli su naglo i nezaustavljivo propadati.

Tek od 1997 godine, počelo se ozbiljnije raditi na planu ekonomske revitalizacije i sanacije stanja okoliša i objekata na otoku, pod okriljem gradske uprave Venecije uz financijsku pomoć evropskih fondova.

Od 1985 godine do danas, djeluje i Odbor Certosa e Sant'Andrea kojeg vode venecijanski ekolozi Cesare Scarpa i Flavio Cogo. Cilj ove udruge je mobiliziranje građana za zaštitu otoka od propadanja, kao i obnova tih otoka kao budućih gradskih parkova Venecije. Oni duže od 20 godina organiziraju Dan Certose koji okupi tisuće građana. Od decembra 2000. odbor u suradnji sa lokalnim zatvorom Onlus uspostavio je stalnu nadzornu službu na otoku u cilju zaštite okoliša. Od 2003. godine na otoku radi Ekološka škola.

Eksterni linkovi
----------------

***La Certosa*** na Wikimedijinoj ostavi

* Park Venecijanske lagune Arhivirano 2008-05-02 na Wayback Machine-u
* Fotografije s otoka

| * p
* r
* u
Otoci Venecijanske lagune |
| --- |
| Veći otoci | Venecija  •  Sant Erasmo  •  Murano  •  Vignole  •  Chioggia  •  Giudecca  •  Mazzorbo  •  Torcello  •  La Certosa  •  Burano |
| *Lida* | Lido di Venezia  •  Pellestrina  •  Sottomarina |
| Manji otoci u sjevernoj laguni | San Michele  •  Santa Cristina  •  Lazzaretto Nuovo  •  Isola dei Laghi  •  La Cura  •  La Salina  •  San Francesco del Deserto  •  Sant'Ariano  •  San Giacomo in Paludo  •  San Secondo  •  Motta di San Lorenzo  •  Madonna del Monte  •  Motta dei Cunici  •  Crevan  •  Monte dell'Oro  •  Sant'Andrea  •  Mazzorbetto |
| Manji otoci u južnoj laguni | Tronchetto  •  San Clemente  •  Sacca Fisola  •  Sacca Sessola  •  San Giorgio Maggiore  •  Poveglia  •  Casse di colmata  •  San Servolo  •  Santa Maria della Grazia  •  San Lazzaro degli Armeni  •  Lazzaretto Vecchio  •  Santo Spirito  •  San Giorgio in Alga  •  Sant'Angelo della Polvere  •  Sacca San Biagio  •  Spignon  •  Motte di Volpego |
| Otočke utvrde | 

|  |  |
| --- | --- |
| *Batterie* (sjeverna laguna) | Campalto  •  Buel del Lovo  •  Tessera  •  Carbonera |
| *Batterie* (južna laguna) | Campana  •  Ex Poveglia  •  Trezze  •  Fisolo |
| *Ottagoni* | Ottagono San Pietro  •  Ottagono Abbandonato  •  Ottagono Alberoni  •  Ottagono Ca' Roman  •  Ottagono Poveglia |

 |
| Nestali otoci | Ammiana  •  Costanziaco  •  San Marco in Boccalama  •  Vigilia |
| Kategorija:Venecijanska laguna |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 247428854

 |